Rania Llewellyn

Mae Rania Llewellyn (ganwyd c.1970) yn gweithio yn y byd bancio.  Daw o Ganada ond fe'i ganed yng Nghoweit. Cafodd ei haddysg hi ym Mhrifysgol y Santes Fair a Phrifysgol America yn Cairo a gweithiodd am 26 mlynedd gyda Scotiabank cyn iddi gael ei phenodi gan Laurentian Bank ym mis Hydref 2020.

Ar ôl mynychu SMU, aeth Llewellyn ymlaen i weithio mewn banc yn Iwerddon.

 Bywyd cynnar ac addysg 
Ganed Llewellyn yng Nghoweit, ac roedd ei thad yn dod o'r Aifft a'i mam o Wlad Iorddonen. Fe’i magwyd yng Nghoweit a’r Aifft ond ymfudodd i Ganada yn 1992 ar ôl Rhyfel y Gwlff.

Cyn symud i Ganada, bu'n astudio am ddwy flynedd ym Mhrifysgol America yn Cairo (1990-1992).  Wedi hynny, mynychodd Brifysgol y Santes Fair yn Halifax, Nova Scotia, o 1992 i 1996, gan ennill gradd Baglor Masnach mewn Cyllid ac MBA mewn Marchnata a Busnes Rhyngwladol. Yn 2014 dyfarnwyd iddi Ddoethuriaeth Masnach er Anrhydedd o Brifysgol y Santes Fair.

Bu Llewellyn yn gweithio am 26 mlynedd yn Scotiabank, gan ddechrau fel rhifwr rhan-amser.

Ymgymrodd â nifer o rolau blaengar gyda Scotiabank gan gynnwys: Is-lywydd, Bancio Amlddiwylliannol; Llywydd a Phrif Swyddog Gweithredol Roynat Capital; Uwch Is-lywydd, Bancio Masnachol, Strategaeth Twf; Uwch Is-lywydd, Cynnyrch a Gwasanaethau, Bancio Trafodion Byd-eang gan gyrraedd Is-lywydd Gweithredol, Taliadau Busnes Byd-eang. Yn 2019 dyfarnwyd iddi Wobr Women in Payments ar gyfer Arweinydd Meddwl gan y Women in Payments Association am ei gwaith rhagorol yn moderneiddio diwydiant taliadau Canada.

Yn ystod ei chyfnod gyda Scotiabank, bu'n hyrwyddo creu The Toronto Region Immigrant Employment Council (TRIEC) i geisio mynd i'r afael â phroblem tangyflogi mewnfudwyr.

Ym mis Hydref 2020, cyhoeddodd Laurentian Bank y byddai'n disodli'r Prif Swyddog Gweithredol dros dro Stephane Therrien a oedd wedi ymgrymryd â rôl llywydd a phrif weithredwr ers i Francois Desjardins ymddeol ym mis Mehefin 2020.

Ar 2 Hydref 2023, ar ôl trafferthion gyda'r prif gyfrifiadur a barodd am wythnos  ac a effeithiodd ar weithrediadau cwsmeriaid, cyhoeddodd Laurentian Bank ei bod yn ymddiswyddo ar unwaith. Ei holynydd yw Éric Provost.Laurentian CEO Llewellyn Departs as Provost Takes Helm

 Bywyd personol 
Mae ganddi ddau o blant gyda'i gŵr, Sean Llewellyn.

 Cyfeiriadau 

Categori:Bancwyr o Ganada
Categori:Genedigaethau'r 1970au
Categori:Merched o Ganada